Millist kodu otsib Hõbevalge? Kuna ta on hästi hella meelega, kes sooviks hõõruda tundide kaupa pead vastu kätt ja nurruda, siis ideaalne oleks ennast veidi üksikuna tundev inimene, kellel oleks aega temaga suhelda. Kindlasti ei peaks selles kodus olema teisi kasse. Laste kohta ei oska midagi kindlat ütelda, sest kassi iseloom võib  muutuda teises olukorras, kuid selge on see, et ta ei löö kunagi käpaga. Hõbevalge võib vajade mõned päevad kohanemisaega, kuid transpordil ja uues hoiukodus käitus ta laitmatult ja harjus kiiresti uue keskkonnaga. Hõbevalge on õrn ja hell kodukass. Hoiukodu kesklinnas pigistab pöidlad pihku ja soovib, et kiisuke leiaks peagi armastava pere ja päris oma diivani, millel mõnuleda.